CELEX: E2012P0012
Language: hu
Date: 2012-11-30 00:00:00
Title: Az EFTA Felügyeleti Hatóság által 2012. november 30-án Izland ellen benyújtott kereset (E-12/12. sz. ügy)

7.3.2013   
            
            
               HU
            
            
               Az Európai Unió Hivatalos Lapja
            
            
               C 66/29
            
         Az EFTA Felügyeleti Hatóság által 2012. november 30-án Izland ellen benyújtott kereset
   (E-12/12. sz. ügy)
   2013/C 66/09
   Az EFTA Felügyeleti Hatóság 2012. november 30-án keresetet nyújtott be az EFTA-Bíróságon Izland ellen. Az EFTA Felügyeleti Hatóságot meghatalmazotti minőségben Markus Schneider és Clémence Perrin (Rue Belliard 35, 1040 Brüsszel, Belgium) képviseli.
   Az EFTA Felügyeleti Hatóság azt kéri az EFTA-Bíróságtól, hogy:
   
               1.
            
            
               állapítsa meg, hogy Izland azáltal, hogy az előírt határidőn belül nem fogadta el az Európai Gazdasági Térségről szóló megállapodás XIX. mellékletének 7h. pontjában hivatkozott – és az EGT-megállapodáshoz annak 1. jegyzőkönyvével hozzáigazított – jogi aktus (a fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv) végrehajtásához szükséges intézkedéseket vagy azokról nem tájékoztatta a Hatóságot, nem teljesítette a jogi aktus, valamint az EGT-megállapodás 7. cikke alapján fennálló kötelezettségeit; valamint
            
         
               2.
            
            
               kötelezze Izlandot az eljárás költségeinek viselésére.
            
         
      Jogi és ténybeli háttér, valamint hivatkozott jogalapok:
   
   
               —
            
            
               Az EFTA Felügyeleti Hatóság előadja, hogy a 2008. április 23-i 2008/48/EK európai parlamenti és tanácsi irányelv (a továbbiakban: az irányelv) 27. cikke, valamint az EGT-megállapodás 7. cikke alapján Izland köteles elfogadni az irányelv végrehajtásához szükséges intézkedéseket, és tájékoztatni az EFTA Felügyeleti Hatóságot az elfogadott intézkedésekről.
            
         
               —
            
            
               Az EFTA Felügyeleti Hatóság előadja, hogy nem kapott ilyen tájékoztatást az izlandi kormánytól, és nincs a birtokában más olyan információ, amely alapján arra tudna következtetni, hogy az irányelv végrehajtásához szükséges intézkedéseket elfogadták.
            
         
               —
            
            
               Az EFTA Felügyeleti Hatóság előadja, hogy Izland azáltal, hogy az előírt határidőn belül nem fogadta el az irányelv végrehajtásához szükséges intézkedéseket vagy azokról nem tájékoztatta a Hatóságot, nem teljesítette az irányelv 27. cikke, valamint az EGT-megállapodás 7. cikke alapján fennálló kötelezettségeit.